ΓΡΑΠΤΗ ΕΡΩΤΗΣΗ E-3114/02

υποβολή: Charles Tannock (PPE-DE) προς την Επιτροπή

(30 Οκτωβρίου 2002)

Θέμα: Θεραπεία παιδιών που πάσχουν από HIV/AIDS στη Ρουμανία

Είναι σε θέση η Επιτροπή να επιβεβαιώσει τις πληροφορίες ότι σε μεγάλο αριθμό παιδιών που πάσχουν από HIV/AIDS στη Ρουμανία, δεν παρέχεται φαρμακευτική αγωγή ή νοσοκομειακή περίθαλψη λόγω έλλειψης πόρων· Εάν έτσι έχουν τα πράγματα, έχει η Επιτροπή συζητήσει το θέμα με τις Ρουμανικές αρχές·

Ποιο είναι το εύρος της οικονομικής βοήθειας που χορηγείται στη Ρουμανία από την Ευρωπαϊκή Ένωση· Τί ποσοστό προορίζεται γιαγειονομική περίθαλψη· Η χορήγηση της βοήθειας αυτής συνοδεύεται από την ύπαρξη κάποιων προϋποθέσεων·

Απάντηση του κ. Verheugen εξ ονόματος της Επιτροπής

(3 Δεκεμβρίου 2002)

Η Ρουμανία έχει μεγάλο αριθμό παιδιών που πάσχουν από HIV/AIDS(1) (πάνω από 6 000 στο τέλος του 2001) τα περισσότερα των οποίων έχουν προσβληθεί μεταξύ του 1988 και του 1991 πιθανόν λόγω μετάγγισης μολυσμένου αίματος και πολλαπλών χρήσεων των ιδίων συριγγών. Ενώ ο αριθμός περιπτώσεων ενηλίκων που έχουν προσβληθεί από HIV/AIDS αυξάνεται και αποτελεί πηγή ανησυχιών, οι νέες μολύνσεις παιδιών από HIV/AIDS έχουν τώρα μειωθεί σε ελάχιστες περιπτώσεις κάθε έτος.

Η Επιτροπή ενημερώθηκε ότι τον Μάιο 2002 σημειώθηκε προσωρινή έλλειψη φαρμάκων, όχι λόγω του γεγονότος ότι η κυβέρνηση διέκοψε την παροχή πόρων, αλλά λόγω της καθυστέρησης της διαδικασίας του διαγωνισμού για την προμήθεια τέτοιων φαρμάκων. Εντούτοις είναι αλήθεια ότι ενώπάρχει η ιατρική περίθαλψη για το HIV/AIDS, σε ορισμένες περιοχές της Ρουμανίας εξακολουθούν να εμφανίζονται περιστασιακά προβλήματα που αφορούν την πρόσβαση σε ιατρική περίθαλψη λόγω προσωρινής έλλειψης πόρων.

Για να χορηγηθεί βοήθεια στις χώρες της Κεντρικής και Ανατολικής Ευρώπης που ζήτησαν να προσχωρήσουν στην Ένωση, ώστε να προβούν στις αιτούμενες μεταρρυθμίσεις, η Ένωση παρέχει χρηματοδοτική στήριξη σε διάφορους τομείς. Σχετικά με την βοήθεια στον τομέα της δημόσιαςγείας, τα σχέδια μπορούν να χρηματοδοτηθούν μέσω του προγράμματος PHARE.

Στο πλαίσιο του Εθνικού Προγράμματος του PHARE έχουν δεσμευτεί συνολικά 248,98 εκατ. ευρώ για την Ρουμανία το 2001, εκ των οποίων τα 4 εκατ. ευρώ δαπανώνται για να ενισχυθεί το σύστημα επιδημιολογικής παρακολούθησης της Ρουμανίας και ελέγχου μεταδοτικών ασθενειών. Το 2002 χορηγήθηκαν στη Ρουμανία συνολικά 265,50 εκατ. ευρώ στο πλαίσιο του Εθνικού Προγράμματος του PHARE, εκ των οποίων τα 5,82 εκατ. ευρώ προορίζονται για τον έλεγχο και την πρόληψη του HIV/AIDS και των μη μεταδοτικών ασθενειών.

Πρέπει να τονιστεί, εντούτοις, ότι η χρηματοδοτική βοήθεια στο πλαίσιο του προγράμματος PHARE επικεντρώνεται αποκλειστικά στις προτεραιότητες για την προσχώρηση όπως έχουν καθοριστεί στην εταιρική σχέση για την προσχώρηση της Ρουμανίας. Το πρόγραμμα PHARE επικεντρώνεται επομένως σε δύο κύριους στόχους: δημιουργία θεσμών, για να εξασφαλιστεί η πραγματική και αποτελεσματική εφαρμογή της κοινοτικής νομοθεσίας (κοινοτικό κεκτημένο) και επενδύσεις σχετικά με το κεκτημένο. Η άμεση στήριξη και οι επενδύσεις για να βελτιωθεί η ποιότητα της παροχήςγειονομικώνπηρεσιών στη Ρουμανία δενπάγεται ως τέτοια στην χρηματοδότηση του PHARE.

(1) Ιός ανθρώπινης ανοσολογικής ανεπάρκειας/σύνδρομο επίκτητης ανοσολογικής ανεπάρκειας.